**ИЗИСКВАНИЯ КЪМ УЧАСТНИЦИТЕ И УКАЗАНИЯ ЗА ПОДГОТОВКА НА ОФЕРТИТЕ**

1. Участник в настоящата процедура за обществена поръчка може да бъде всяко българско и/или чуждестранно физическо или юридическо лице, както и техни обединения. Всеки от участниците в процедурата на настоящата обществена поръчка се представлява от своя представител по закон (управителя / управителите, др.) или от специално упълномощени с писмено пълномощно лица.

Всеки участник в процедура за възлагане на обществена поръчка има право да представи само една оферта.

 Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или оферта.

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни кандидати или участници в една и съща процедура.

2. Участниците трябва да отговарят на условията, посочени в чл. 54, ал. 1, т. 1 - 5 и 7 от ЗОП, както и да не свързани лица с други участници, подали оферти за изпълнение на поръчката, както и на условията по чл. 3, т. 8, във връзка с чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. Ако участникът е обединение от физически и/или юридически лица, всеки участник в обединението трябва да отговаря на изискванията по предходното изречение. Участниците трябва да отговарят и на другите изисквания за допустимост – свързани с наличие на правоспособност да се извърша законосъобразно поръчаната доставка на дизелово гориво за отопление на сградата на възложителя.

Участниците трябва да отговарят и на изискванията за технически и професионални способности, а именно:

|  |  |
| --- | --- |
|  **Минимално изискване:** | **Изискванията за технически и професионални способности:** |
| Минимални изисквания (критерий за допустимост):1 бр. МПС, отговарящо на нормативните изисквания за превоз на опасни товари за изпълнение на поръчката;1 бр. водач на транспортното средство, отговарящ на нормативните изисквания за превоз на опасни товари за изпълнение на поръчката;1 бр. редовно измервателно средство за същото отговарящо на нормативните изисквания МПС, с което ще се изпълнява поръката; | * има възможност да осигури транспортни средства (автомобили цистерни), които отговарят на изискванията на Закона за автомобилните превози, Наредба № 40/14.01.2004 г. за условията и реда за извършване на автомобилен превоз на опасни товари при спазване изискванията на Европейската спогодба за международен превоз на опасни товари по шосе /ADR/;
* има възможност да осигури водачи на транспортните средства за изпълнение на поръчката, които притежават квалификация съгласно изискванията на чл. 14 от Закона за автомобилните превози и Наредба № 40/14.01.2004 г. за условията и реда за извършване на автомобилен превоз на опасни товари;
* има възможност да осигури персонал за съпътстващите доставката дейности, преминал курс на обучение съгласно чл. 29 от Наредба № 40/14.01.2004 г.;
* ще извършва доставката на дизеловото гориво при спазване изискванията на Наредба № 40/14.01.2004 г.;
* транспортните средства отговарят на изискванията на чл. 93 от Закона за акцизите и данъчните складове (ЗАДС), респ. чл. 108а от Правилника за прилагане на ЗАДС; горивото се транспортира при спазване на нормативните изисквания;
* специализираните превозни средства притежават устройства за автоматично отчитане на горивото, замерени и пломбирани от Държавната агенция за метрологичен и технически надзор, и маркучи;
* познава и ще прилага нормативните актове и българските стандарти за изпълнение на поръчката;
* е запознат с обекта на поръчката.
 |
|  | За доказване на спазването на горепосочените изисквания комисията, която оценява офертите може да изиска от участник следните документи:1. заверени копия на следните документи, доказващи че участникът има възможност да осигури минимум едно транспортно средство (автомобил цистерна) за изпълнение на поръчката:

а) заверено копие на „Свидетелство за регистрация – част І” на минимум едно транспортно средство (автомобил цистерна) за изпълнение на поръчката;б) заверено копие на валидно „Удостоверение за одобрение на пътни превозни средства, превозващи определени опасни товари” за минимум едно транспортно средство (автомобил цистерна) за изпълнение на поръчката; удостоверението следва да е за транспортното средство, за което се представя копие на свидетелството за регистрация.1. заверено копие на трудов или граждански договор за минимум един водач на транспортно средство за изпълнение на поръчката;
2. заверено копие на „ADR-свидетелство за водач, превозващ опасни товари” в цистерни за доказване квалификацията на минимум един водач на транспортно средство за изпълнение на поръчката; ADR-свидетелството следва да е за лицето, за което се представя копие на трудовия или гражданския договор;
3. заверено копие на валидно „Заявление за последваща периодична проверка на средства за измерване, съгласно Наредба за средствата за измерване, подлежащи на метрологичен контрол” за доказване наличието на минимум едно измервателно средство за транспортно средство (автомобил цистерна) за изпълнение на поръчката; от заявлението следва да е видно, че измервателното средство е в същия автомобил цистерна, за който са представени изискуемите от възложителя доказателства;
4. други по преценка на комисията според необходимостта.
 |

За целта, при подаване на офертата участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП) по чл. 67 от ЗОП. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по предходното изречение. Ако участникът е обединение, за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката, се подава отделен ЕЕДОП.

 Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

 Единният европейски документ за обществени поръчки се предоставя в електронен вид по образец, утвърден с акт на Европейската комисия, подписан с електронен подпис.

 Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

 Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

 Възложителят няма право да изисква документи, които:

 1. вече са му били предоставени или са му служебно известни, или

 2. могат да бъдат осигурени чрез пряк и безплатен достъп до националните бази данни на държавите членки на ЕС.

Участникът, който бъде определен за изпълнител на поръчката, ще трябва преди сключването на договора да представи документи по чл. 58, ал. 1, т. 1 и 2 от ЗОП. Ако участникът е обединение, всеки от участващите в обединението лица трябва да представи документите по предходното изречение.

При неотговаряне на горепосочените условия или при непредставяне на необходим документ, възложителят няма да сключи договор с участника, определен на първо място. Същото важи и за участника, класиран на второ място.

**ПОДГОТОВКА И ПОДАВАНЕ НА ОФЕРТА**

 3.Възложителят провежда процедура по глава двадесет и шеста от ЗОП с цел да определи изпълнител, притежаващ необходимите възможности, съгласно нормативните изисквания за този вид доставки на дизелово гориво за отопление, за изпълнението на поръчката при най-изгодни за възложителя условия.

 4. Всеки участник има право да представи само една оферта. При подаване на офертата участникът може да посочи коя част от нея има конфиденциален характер и да изисква от възложителя да не я разкрива. Посочването става в декларация за конфиденциалност в свободен текст, приложена към офертата. Декларацията за конфиденциалност трябва да изхожда от представител на участника по закон или по пълномощие.

 **5. При подготовката на офертата всеки участник трябва да се придържа точно към условията, обявени от Възложителя.**

 **Всеки участник трябва да представи:**

**1. ТЕХНИЧЕСКО ПРЕДЛОЖЕНИЕ – по образец, утвърден от възложителя;**

**2. ЦЕНОВО ПРЕДЛОЖЕНИЕ – по образец, утвърден от възложителя**, с приложен към него: Оригинал или заверено от участника копие на официален документ за доказване на „базисна цена без ДДС за 1000 литра дизелово гориво за отопление” (в лева), издаден от основния производител / вносител или заверена от участника извадка от официален бюлетин на основния производител / вносител за периодично изменение на цените (в лева), актуален/а към 12:00 часа на датата на публикуването на обявата за събиране на оферти по настоящата поръчка;

**3. Електронен ЕЕДОП – по образец, утвърден с акт на Европейската комисия**. В профила на купувача за настоящата процедура на горепосочения адрес, наред със заглавната страница с диспозитив за утвърждаване на документите по настоящата процедура от представителя на възложителя по закон, трябва да намерите и документа еЕЕДОП – образец № 5.

еЕЕДОП следва да бъде представен в електронен вид – следва да бъде цифрово подписан и приложен на подходящ оптичен носител.

еЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. и се подава задължително в електронен вид.

Един от възможните начини за предоставяне на еЕЕДОП е той да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание. Към настоящата документация се предоставя образец на еЕЕДОП във формат \*.docx, който може да бъде попълнен и подписан с електронен подпис.

Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т. нар. Времеви печат, който да удостоверява, че еЕЕДОП е подписан и качен на интернет адреса, към който се препраща, преди крайния срок за получаване на офертите.

Подготовката на еЕЕДОП чрез използване на информационната система на Европейската Комисия: Електронен ЕЕДОП (еЕЕДОП) може да се подготви и чрез използване на осигурената от Европейската Комисия безплатна услуга – информационна система за еЕЕДОП. Системата дава възможност за попълване на образец онлайн, след което същият може да бъде изтеглен, подписан електронно и приложен към офертата. Системата може да се достъпи чрез Портала за обществени поръчки, секция РОП и е-услуги/Електронни услуги на Европейската комиси, както и директно на адрес: https://ec.europa.eu/tools/espd/filter?lang=bg

Към настоящата документация се предоставя електронен образец на еЕЕДОП – файл, който е предназначен за използване в електронната система за еЕЕДОП.

Подробни указанаия за подготовката и представянето на електронен ЕЕДОП са предоставени на електронната страница на Агенцията по обществени поръчки: „Методически указания“ и „Указания в раздел „Въпроси и отговори““.

В еЕЕДОП участникът декларарира липсата на основанията за отстраняване, включително обстоятелствата по чл. 54, ал. 1-5 и 7, както и дали ще ползва подизпълнител при изпълнение на поръчката. В еЕЕДОП се предоставя съответната информация, изисквана от възложителя, и се посочват националните бази данни, в които се съдържат декларираните обстоятелтсва, или компетентните органи, които съгласно законодателството на държавата, в която участникът е установен, са длъжни да предоставят информация.

еЕЕДОП се представя за участник, за всеки подизпълнител и за всяко лице, чиито ресурси ще бъдат ангажирани в изпълнението на поръчката. Когато участникът е обединение, което не е юридическо лице, еЕЕДОП се представя и за всеки от участниците в обединението.

Задължени лица по смисъла на чл. 54, ал. 2 са съответните лица по чл. 40 от ППЗОП.

Когато за даден стопански субект – участник, член на обединение, подизпълнител и/или трето лице, задължените да представят еЕЕДОП са повече от едно лице (т. е. изискванията по чл. 54, ал. 1, т. 1, 2 и 7 от ЗОП се отнасят за повече от едно лице), всички лица подписват един и същ еЕЕДОП.

В случаите по чл. 41, ал. 1 от ППЗОП, когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.

Участниците могат да ползват възможността по чл. 67, ал. 3 от ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

**4. Декларация от подизпълнител за съгласие** **– по образец** (ако участникът ще ползва подизпълнител).

**5. Пълномощно** (ако документи са подписани от пълномощник или офертата се подава от пълномощник).

6. Всички документи трябва да са:

 6.1. Заверени (когато са фотокопия) с гриф „Вярно с оригинала”, подпис на лицето/та, представляващ/и участника.

 6.2. Всички документи, свързани с офертата трябва да бъдат на български език, а официални документи, издадени на друг език от орган на власт съобразно неговата компетентност трябва да бъдат в официален превод на български език.

*\* Под официален превод се има предвид превод извършен от преводач, чийто подпис, положен в извършения от него превод, да бъде нотариално удостоверен в Република България, по реда и при условията на чл. 21а, ал. 1 от Правилника за легализациите, заверките и преводите на документи и други книжа.*

6.3. Електронният ЕЕДОП се подписва с електронен подпис и се прилага на оптичен носител.

 7. Офертата следва да отговаря на изискванията, посочени в настоящите указания и да бъде оформена по приложените към документацията образци.

 **8.1. Допълнително разяснение: Техническо предложение** – изготвено в съответствие с образеца от настоящата документация, подписано от представляващия участника **(Образец № 1);**

**Задължително се посочва срок на валидност на техническото предложение: до 21.01.2019 г., до 17:00 ч.**

**8.2. Допълнително разяснение: Ценовото предложение** – изготвено в съответствие с образеца от настоящата документация, подписано и подпечатано от представляващия участника **(Образец № 2);**

**В Ценовото предложение участникът посочва „Търговска надценка/отстъпка, включваща транспортни разходи, разходи за наливане на горивото, печалба и др.” в проценти (%).**

„**Търговската надценка/отстъпка**” задължително се обозначава с дума **„надценка“** или **„отстъпка“** и се посочва **цифром и словом** **в проценти (%).**

Ценовото предложение се попълва четливо и без зачерквания.

При разминаване на показателя „**Търговска надценка, включваща транспортни разходи, разходи за наливане на горивото, печалба и др.” (вкл. и в случай че се оферира търговска отстъпка) в проценти (%)**, изписан с думи, и същият, изписан с цифри, **за верен ще се приема показателят, изписан с думи.**

Към Ценовото предложение участникът прилага **официален документ** за доказване на „базисна цена без ДДС за 1000 литра дизелово гориво за отопление” (в лева), издаден от основния производител /вносител/ **или заверена от участника** извадка от официален бюлетин на основния производител /вносител/ за периодично изменение на цените (в лева), **актуален/а към 12:00 часа на датата** **на публикуването на обявата за подаване на оферти по настоящата поръчка.**

Оферираната „**Търговска надценка/отстъпка, включваща транспортни разходи, разходи за наливане на горивото, печалба и др.” в проценти (%)**, посочена **в Ценовото предложение** на избрания за изпълнител на поръчката не може да се променя за целия срок на договора.

На първо място ще бъде класиран участникът, предложил най-ниска „Доставна цена без ДДС за 1000 литра дизелово гориво за отопление, в т.ч. търговската надценка/отстъпка, включваща транспортни разходи, разходи за наливане на горивото, печалба и др.”

За целите на оценяването, в случай че участник представи документ за доказване на базисна цена, който не е актуален към 12:00 часа на датата на публикуването на публичната покана за подаване на оферти по настоящата поръчка, то изчисленията по т. ІV.2. ще бъдат извършени, съгласно актуалната към 12:00 часа на датата на публикуването на публичната покана за подаване на оферти по настоящата поръчка базисна цена на основния производител /вносител/, посочен от участника в Ценовото предложение, ако комисията за оценяване на офертите има достъп до такава официална информация. В противен случай комисията ще даде възможност на участника в определен срок да представи изискуемия документ за доказване базисната цена към определения от възложителя момент. Ако указанията на комисията не бъдат изпълнени в срок, офертата ще бъде отстранена от участие в процедурата като недопустима.

**Задължително се посочва срок на валидност на ценовото предложения: до 21.01.2019 г., до 17:00 ч.**

 **8.3.** **Допълнително разяснение:** **Декларация за съгласие за участие като подизпълнител** – в случай че участникът ще използва подизпълнител, тази декларация се попълва и подписва от представляващия подизпълнителя съгласно образец **(Образец № 3)**, с посочване наединен идентификационен код (ЕИК) съгласно чл. 23 от Закона за Търговския регистър, когато подизпълнителят е юридическо лице или едноличен търговец, а ако е физическо лице посочва данните по документа за самоличност.

 За правния статус на подизпълнителя важат същите изисквания като за изпълнителя, посочени по-горе. Ето защо еЕЕДОП трябва да се представи и за подизпълнителя.

Лице, което е дало съгласие и фигурира като подизпълнител в оферта на друг участник не може да представя самостоятелна оферта.

**При използване на подизпълнител/и ще се прилагат чл. 66 от ЗОП и чл. 75 от ППЗОП (моля да ги вземете предвид).**

 **8.4.** **Допълнителни разяснения:** В случай че участникът е **обединение, което не е юридическо лице**, се представя учредителен договор (акт) или еквивалентно, в който трябва да е посочено лицето, което представлява обединението.

Ако участникът е **обединение, което не е юридическо лице**, офертата се подава от името на обединението като участник и се подписва от представляващия обединението.

Минималните изисквания в настоящата документация трябва да бъдат изпълнени от обединението като цяло, а не от отделните лица, съставляващи го.

Участникът следва да приложи документ, подписан от лицата в обединението, в който задължително се посочва представляващият обединението.

Минималните изисквания като критерии за допустимост в настоящата документация трябва да бъдат изпълнени от обединението като цяло, а не от отделните лица, съставляващи го.

9. Офертата се подписва от представляващия дружеството - участник или от надлежно упълномощено/и – с писмено пълномощно - лице или лица, като в офертата се прилага оригинала на пълномощното от представляващия дружеството, ако то е изрично само за тази процедура, а ако е генерално – тогава се прилага копие със заверка „Вярно с оригинала“ и подпис и име на упълномощителя или на упълномощения, направил заверката.

10. Всички разходи по подготовката и представянето на офертата са за сметка на участниците.

ГАРАНЦИИ

11. В настоящата процедура **не се изискват** гаранции за участие в процедурата или за добро изпълнение на договора.

### Подаване на офертата

12. Подаването на офертата задължава участниците да приемат напълно всички изисквания и условия, посочени в тази документация при спазване на Закона за обществените поръчки (ЗОП), ППЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

13. Офертата и документите към нея се представя в писмен вид, на хартиен носител, с изключение на еЕЕДОП, който се представя на оптичен носител.

14. Участниците предават офертите си в запечатан **непрозрачен плик** с надпис:

###### ОУ „СВ. СВ. КИРИЛ И МЕТОДИЙ” – С. КАЛЕКОВЕЦ

За участие в процедура по глава двадесет и шеста от ЗОП за възлагане на обществена поръчка с предмет:

**„Периодични доставки на дизелово гориво за отопление на сградата на ОУ „Св. Св. Кирил и Методий" - с. Калековец, находяща се на ул. Демокрация 9, според зададените технически параметри на поръчката, за отоплителен сезон 2018 - 2019 г.“**

**и следната информация:** име/наименование на участника, адрес за кореспонденция, телефон, (по възможност) факс и електронен адрес.

 15. Пликът трябва да бъде запечатан така, че да не може да бъде отворен без да се повреди опаковката му.

16. При приемане на офертата върху плика се отбелязват поредният номер, датата и часа на получаването и посочените данни се записват във входящ регистър, за което на приносителя се издава документ.

17. Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на Възложителя.

18. Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай задължително офертата трябва да постъпи в деловодството на възложителя преди изтичането на крайния срок за получаване на оферти. Рискът от забава или загубване на офертата са за сметка на участника.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 16. Не се допуска приемане на оферти от лица, които не са включени в списъка.

Възложителят удължава срока за получаване на оферти с най-малко три дни, когато в първоначално определения срок са получени по-малко от три оферти.

19. До изтичане на срока за подаване на офертите всеки участник в процедурата може да промени, допълни или да оттегли офертата си.

20. Срок на валидност на офертата.

20.1. Предложенията следва да бъдат валидни със срок 90 (деветдесет) календарни дни след датата, която е краен срок за получаване на оферти, посочен в обявата. Предложение с по-малък срок на валидност, направено от участник в процедурата, ще бъде отхвърлено от Възложителя като несъответстващо на неговите изисквания.

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

21. Комуникацията и действията на възложителя и на участниците свързани с настоящата процедура са в писмен вид.

При писмено искане, направено до три дни преди изтичане на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

22. Участникът може да представя своите писма и уведомления чрез препоръчано писмо с обратна разписка, по факс, по електронен път при условията и по реда на Закона за електронния документ и електронния подпис, като същите следва да бъдат адресирани до Директора на ОУ „Св. Св. Кирил и Методий" - с. Калековец.

ПРОВЕЖДАНЕ НА ПРОЦЕДУРАТА

23.Възложителят със заповед определя нечетен брой лица, които да разгледат и оценят получените оферти.

24. За председателят и членовете на комисията се прилагат изискванията по чл. 51, ал. 8 – 13 от ППЗОП.

25. Получените оферти се предават на председателя на комисията, която ще ги разглежда и оценява, за което предаване се съставя протокол с данните по т. 16. Протоколът се подписва от предаващото лице и от председателя на комисията.

26. Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

27. Оценяването на офертите се извършва от назначената от възложителя за целта комисия, според регламента в документа „КРИТЕРИЙ ЗА ОЦЕНЯВАНЕ НА ОФЕРТИТЕ“, който е част от документацията за участие в процедурата.

28. Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

28. Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

29. Възложителят сключва договор за обществена поръчка с определения изпълнител в 30-дневен срок от датата на определяне на изпълнителя.

30. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

31. За доказване на липсата на основания за отстраняване участникът, избран за изпълнител, представя:

 1. за обстоятелствата по чл. 54, ал. 1, т. 1 - свидетелство за съдимост;

 2. за обстоятелството по чл. 54, ал. 1, т. 3 - удостоверение от органите по приходите и удостоверение от общината по седалището на възложителя и на участника.

Когато участникът, избран за изпълнител, е чуждестранно лице, той представя съответния документ по предходните точки, издаден от компетентен орган, съгласно законодателството на държавата, в която участникът е установен. Ако в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

 Възложителят няма право да изисква представянето на документите по предходните точки, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

32. За събирането и оценяването на офертите, и за сключването и изпълнението на договора за обществената поръчка, се прилагат всички относими норми в ЗОП и ППЗОП.

Всички представени по процедурата документи остават в архива на Възложителя.